Ուտեստների գովաբանությունից, Թովմասին հղված բարեմաղթանքներից և կենացներից հետո նրանք լուռ ուտում էին։ Արաքսին, ինչպես և Արմենը շփոթվել էին իրենց ափսեները շրջապատող սպասքի առատությունից, և երկուսն էլ հետևում էին տանտերերին չշփոթեցնելու համար։ Նրանց շփոթեցնում էր նաև այն, որ դեմքերի լրջությունը ճաշին մի քիչ լարված հանդիսավորություն էր հաղորդել։ Մի քանի րոպե անց Արմենը վայր դրեց պատառաքաղը։